FRIEGĦI Ta' Van. Friegħi tas-siġar li fis-sajf tinsatru bil-libsa ħadra tal-werqat kotrana, u bħal dirgħajn wesgħin ta' rġiel godlija tintrefgħu lejn: is-sema safi tagħna, inħobb inħares lejkom x'ħin fil-għodu titħarrek b'ħajja ġdida l-art lubiena, u tilqa' l-bews tax-xemx li tfiġġ mill-ilma imdawra b'kotra ta' xbejbiet dagħmiena. Narakom b'għaxqa. 'l hawn u 'l hinn titliegħbu maż-żiffa ħelwa li madwarkom tfewweġ, u tfarfru n-nida qisha: qtar tal-fidda fuq żbul tad-deh'b, għoli, sabiħ, immewweġ. IL-MALTI Intom tifirħu, u l-werqat niedja tagħkom bħal qlub jitbewsu dlonk f'tgħanniqa: mriegħda, u jgħannu b'elf ilsien lill-ħajja. ġdida ta' bejta sħuna, tpespes bla ma tehda, Oh, l-għanja tagħkom hija l-għelm ta' ħajja li ma tafx jasar ta' fehmiet għajjura ; imwielda fil-ħelsien, tgħixu fil-wisa' biex tkattru l-poeżija tan-natura, Kemm drabi, friegħi, xtaqt li mal-għasafar intir taħt dellkom, ħieles minn kull dnewwa, u b'leħen diewi ta' poeta ċkejken f'dak l-hena, kwiet u sliem ngħanni bil-ħlewwa/l Mhux jien, mhux jien jekk ħasbu li jeqirdu minn qalbi l-għana hieni taż-żgħożija nieqaf mirbuħ; ħaddieħor jegħreq f'fehmtu : għalija l-ħajja b'dawl ix-xemx mogħnija. Għalija l-ħajja: nwar u palm ħadrani jien insiġt b'għelma ta' ħelsien żgħożiti, nwar li għad jiftaħ f'dell il-palm tar-rebħa għas-sħana ta' xemx Mejju fi rġuliti. Għaliex bħal tagħkom, friegħi, l-għan ta' ħajti qiegħed isul fil-beraħ dawn il-jiem, w għalkemm inħoss li l-għoli mbiegħed minni qalbi qed titrod b'xewqa wara s-sliem. U lejl u nhar immexxi debni tfuli fit-triq ta' ħajja fuq blat samm mibnija, waqt illi rrawmu ma jibżax mir-rwiefen 'mina jrabbi rieda daqs l-azzar qawwija. biex bħalkom, friegħi, 'il fuq 'il fuq jittajjar, ħieles mill-karfa ta' bnedmin u bhejjem, merfugħ bejn sema U art itenni l-għanja taż-żiffa u tal-ħajbur, żagħżugħ ta' dejjem… Itilgħu 'l fuq, friegħi ħelwin, jien magħkom ngħanni s-sbuħija tal-werqat kotrana, infirxu w ikbru, u bħal dirgħajn godlija intrefgħu 'lejn' is-sema safi tagħna,